โตเกียวมารีนลดเงื่อนไขตัวแทนดันยอดขาย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — โตเกียวมารีนปลดล็อกตัวแทน รื้อเกณฑ์รับประกัน ชิงตลาดครึ่งปีหลัง
นายสุชาติ นิลคำวงศ์ ผู้อำนวยการอาวุโส ฝ่ายฝึกอบรม บริษัท โตเกียวมารีนประกันชีวิต (ประเทศไทย) เปิดเผยว่า ผู้บริหารบริษัทมีมติปรับปรุงเปลี่ยนแปลงเกณฑ์การรับประกันและวงเงินการรับประกันใหม่ เพื่อให้มีความคล่องตัวในการทำงานของตัวแทนมากขึ้น มีผลตั้งแต่วันที่ 1 ก.ค. 2553 เป็นต้นไป
ทั้งนี้ จะทำให้ลูกค้าสามารถชำระเบี้ยประกันได้สูงขึ้น และขยายฐานลูกค้าได้กว้างขึ้น เช่น เดิมกรมธรรม์ประเภทสะสมทรัพย์ที่กำหนดไว้สูงสุดสำหรับลูกค้าอายุ 05 ปี ชำระเบี้ยได้สูงสุด 2 ล้านบาทต่อปี จากเดิม 1.5 ล้านบาทต่อปี 
ขณะที่กรมธรรม์ประเภทคุ้มครองตลอดชีพ และสัญญาเพิ่มเติมคุ้มครองการเสียชีวิตจากอุบัติเหตุ หรือเอไอ ที่เดิมไม่ขายให้กับนักบวช ผู้ไม่ประกอบอาชีพ เช่น พ่อบ้าน แม่บ้าน เกณฑ์ใหม่สามารถขายได้ และสัญญาเพิ่มเติมโรคร้ายแรง ได้ขยายวงเงินความคุ้มครองเพิ่มเป็น 3 เท่า ของทุนประกันจากเดิม 2 เท่า 
นอกจากนี้ บริษัทได้ออกกรมธรรม์ตระกูลคุ้มครองตลอดชีพ คุ้มครอง 90 ปี ชำระเบี้ย 5 ปี 10 ปี 15 ปี และ 20 ปี ที่มีความแตกต่างจากตลาดตรงที่มีเงินคืนให้ระหว่างสัญญาจนถึงอายุ 89 ปี ซึ่งบริษัทอื่นๆ ไม่มีคืนระหว่างปี เมื่อครบ 90 ปี รับอีก 150% 
สำหรับแบบโบนัส จะชำระเบี้ย 6 ปี หรือ 12 ปี ในปีที่ 7 หรือปีที่ 13 จะมีโบนัสคืนให้ด้วย นอกเหนือจากเงินคืนระหว่างสัญญา ซึ่งบริษัทอื่นไม่มี
นายสมโพชน์ เกียรติไกรวัล รองกรรมการผู้จัดการอาวุโส ฝ่ายตัวแทนประกันชีวต บริษัท โตเกียวมารีนประกันชีวิต (ประเทศไทย) กล่าวว่า จากการปรับปรุงกฎระเบียบต่างๆ คาดว่าในไตรมาส 3 นี้ บริษัทจะสามารถทำยอดขายได้อีก 170 ล้านบาท รวมเบี้ยใหม่ทั้งหมดจะเป็น 250 ล้านบาท